**Direcția Generală Planul Național de Redresare și Reziliență**

Nr. înreg.: **DGPNRR/71611/09.11.2023**

Aprob, Secretar de stat

**Cristian Valer BEȘENI**

**REFERAT DE APROBARE**

**a ordinului privind aprobarea Ghidului specific – Condiții de accesare a fondurilor europene aferente Planului Național de Redresare și Reziliență în cadrul apelului de proiecte PNRR/2023/C3/S/I.2.D., pentru Subinvestiția I.2.D „Investiții în capacități de producție a energiei din surse regenerabile, respectiv biogaz pe bază de gunoi de grajd.”, Componenta C3: Managementul deșeurilor**

**Ministerul Mediului, Apelor și Pădurilor gestionează, în calitate de coordonator de reforme și/sau investiții pentru Planul Național de Redresare și Reziliență (PNRR), următoarele componente:**

* Componenta 1 - Managementul apei, cu un buget de 1,462 miliarde de euro;
* Componenta 2 - Păduri și protecția biodiversității, cu un buget de 1,173 miliarde euro;
* Componenta 3 - Managementul deșeurilor, cu un buget 1,239 miliarde de euro;
* Componenta 7 - Transformarea digitală, Investiția 5 - Digitalizare în domeniul mediului.

**Componenta 3 – Managementul deșeurilor** din cadrul Planului Național de Redresare și Reziliență face parte din Pilonul I. Tranziție verde.

**Obiectivul** acestei componente reprezintă accelerarea procesului de extindere și modernizare a sistemelor de gestionare a deșeurilor în România cu accent pe colectarea separată, măsuri de prevenție, reducere, reutilizare și valorificare în vederea conformării cu legislația UE aplicabilă și trecerii la economia circulară.

Managementul deșeurilor vizează îmbunătățirea implementării colectării separate, controlului și monitorizării parametrilor de calitate a mediului. Investițiile din cadrul Planului Național de Redresare și Reziliență în domeniul gestionării deșeurilor municipale contribuie cu 4.5% la ținta națională de atingere a ratei de 50% de reciclare și pregătire pentru reutilizare a deșeurilor municipale până în 2025, astfel cum este definită în Directiva – cadru privind deșeurile (Directiva 2008/98/CE modificată prin Directiva (UE) 2018/851).

Această componentă cuprinde o reformă și 3 investiții.

Obiectivul **Investiției 2. Dezvoltarea infrastructurii pentru managementul gunoiului de grajd și al altor deșeuri agricole compostabile.** este de a gestiona sustenabil biodeșeurile agricole, în special a celor provenite din activitățile zootehnice, prin creșterea gradului de valorificare a acestora în vederea reducerii poluării cu nitrați și dezvoltarea infrastructurii pentru managementul gunoiului de grajd și al altor deșeuri agricole compostabile.

**Obiectiv general**: Accelerarea procesului de extindere și modernizare a sistemelor de gestionare a deșeurilor în România cu accent pe colectarea separată, măsuri de prevenție, reducere, reutilizare și valorificare în vederea conformării cu directivele aplicabile și tranziției la economia circulară.

Implementarea acestei Investiții include, printre altele, și înființarea de sisteme de biogaz pentru comunitățile cu ferme foarte mari (cu capacități electrice de cel puțin 300 kW și capacități de încălzire de cel puțin 300 kW, până la maximum 1 MW electric și 1 MW termic), după cum urmează:

* Ținta 55: 5 sisteme de biogaz pentru comunitățile cu ferme foarte mari (cu capacități electrice de cel puțin 300 KW și capacități de încălzire de cel puțin 300 KW).

**Alocarea financiară** acordată prin Planul Național de Redresare și Reziliență pentru lucrările destinate înființării de centre de colectare cu aport voluntar în cadrul Investiției I2, subinvestiției I.1.D este de 27.011.588,50 Euro, din care 6.233.443,50 Euro reprezintă alocare financiară suplimentară de 30% din sumele alocate prin PNRR investiției, distribuite astfel:

* Alocare financiară din PNRR: 20.778.145,00 Euro Euro.
* Alocare financiară suplimentară, pe lângă finanțarea din PNRR, conform art. 24 alin (1) din Ordonanță de urgență nr. 124/2021: 6.233.443,50 Euro.
* Alocare financiară totală: 27.011.588,50 Euro.

Implementarea subinvestiției I2.D se va finaliza până la 30 iunie 2026.

Astfel, pentru implementarea eficientă a activităților aferente investiției și pentru îndeplinirea obiectivelor generale și specifice ale acesteia, cu respectarea termenelor de implementare aferente Țintei 55, se impune emiterea ordinului privind publicarea, pe site-ul MMAP, pentru parcurgerea procedurii de dezbatere publică a Ghidului specific- Condiții de accesare a fondurilor europene aferente Planului Național de Redresare și Reziliență în cadrul apelului de proiecte PNRR/2023/C3/S/I.2.D., pentru Subinvestiția I.2.D „Investiții în capacități de producție a energiei din surse regenerabile, respectiv biogaz pe bază de gunoi de grajd”.

Ghidul de finanțare asigură faptul că alocarea aferentă investiției I.2.D va fi utilizată pentru realizarea de investiții pentru înființarea de sisteme de biogaz pentru comunități cu ferme foarte mari cu capacități electrice de cel puțin 300 KW și capacități de încălzire de cel puțin 300 KW, până la maximum 1 MW electric și 1 MW termic), respectând Comunicarea Comisiei – Orientări tehnice privind aplicarea principiului „de a nu aduce prejudicii semnificative” în temeiul Regulamentului privind Mecanismul de redresare și reziliență (2021/C58/01).

Având în vedere cele de mai sus, propunem spre aprobare în vederea postării pentru parcurgerea etapei de consultare publică a ordinului ministrului mediului, apelor și pădurilor pentru aprobarea Ghidului specific – Condiții de accesare a fondurilor europene aferente Planului Național de Redresare și Reziliență în cadrul apelului de proiecte PNRR/2023/C3/S/I.2.D., pentru Subinvestiția I.2.D „Investiții în capacități de producție a energiei din surse regenerabile, respectiv biogaz pe bază de gunoi de grajd, Componenta C3: Managementul deșeurilor.